
Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 6 straipsnio 32 punktu ir 4 dalimi, Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu, 4 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 1 punktu, Jurbarko rajono savivaldybės taryba nusprendžia:
Perimti Jurbarko rajono savivaldybės nuosavybėn turtą savarankiškosioms savivaldybės vietinės reikšmės kelių ir gatvių priežiūros, taisymo, tiesimo ir saugaus eismo organizavimo funkcijoms atlikti, apskaitoje neregistruotą tačiau  savivaldybės faktiškai valdomą nekilnojamąjį turtą - susisiekimo komunikacijų statinius – gatves, esančias Jurbarko rajono savivaldybės teritorijoje, pagal pridedamą priedą
	Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos administracinių ginčų komisijos Kauno apygardos skyriui 
(A. Juozapavičiaus pr. 57, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui, skundą (prašymą, pareiškimą) paduodant bet kuriuose teismo rūmuose (A. Mickevičiaus g. 8A, Kaunas, Žygimantų g. 2, Vilnius, Galinio Pylimo g. 9, Klaipėda, Dvaro g. 80, Šiauliai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymo nustatyta tvarka.

JURBARKO RAJONO SAVIVALDYBEI NUOSAVYBĖS TEISE PRIKLAUSANTYS SUSISIEKIMO KOMUNIKACIJŲ STATINIAI

	Eil. Nr.
	Pavadinimas,
adresas
	Žymėjimas plane, unikalus Nr.
	Kadastrinių matavimų bylos parengimo data
	Įsigijimo vertė /
likutinė vertė, Eur
(2026-07-20)
	Duomenys

	1
	2
	3
	4
	5
	6

	1.
	Bišpilio sodo 1-oji g.
Jurbarko m.,
Jurbarko r. sav. 
	G 
4400-6571-3022
	2024-12-05
	23 700 / 0
	Statybos metai: 1981 
Ilgis – 0,042 km

	2.
	Miškininkų gatvės pravažiavimas
Jurbarko m.,  Jurbarko r. sav.
	1-33  
4400-6548-2779
	2024-11-22
	69 200 / 0
	Statybos metai: 1960
Ilgis – 0,338 km

JURBARKO RAJONO SAVIVALDYBĖS ADMINISTRACIJOS
INFRASTRUKTŪROS IR TURTO SKYRIUS


AIŠKINAMASIS RAŠTAS

PRIE JURBARKO RAJONO SAVIVALDYBĖS TARYBOS SPRENDIMO „DĖL NEKILNOJAMŲJŲ DAIKTŲ PERĖMIMO SAVIVALDYBĖS NUOSAVYBĖN“ PROJEKTO

2026 m. rugpjūčio        d. Jurbarkas

	1. Parengto projekto tikslai ir uždaviniai.

	Perimti Jurbarko rajono savivaldybės nuosavybėn Savivaldybės apskaitoje neregistruotą turtą – gatves.

	2. Kaip šiuo metu yra sureguliuoti projekte aptarti klausimai.

	Sprendimo projekto priede nurodytas nekilnojamasis turtas Jurbarko rajono savivaldybės yra faktiškai valdomas turtas, kuriam atlikti kadastriniai matavimai, jis nėra privatizuotas ar išnuomotas. 
Pagal Lietuvos Respublikos valstybės turto perėmimo savivaldybių nuosavybėn įstatymą savivaldybės faktiškai valdomas valstybės nekilnojamasis turtas, kuris faktiškai buvo savivaldybių teritorijose iki 1998 metų ir nebuvo perimtas savivaldybių nuosavybėn, savivaldybės nuosavybėn perimamas savivaldybių tarybų sprendimu. Šio įstatymo pagrindu priimtas savivaldybės tarybos sprendimas perimti savivaldybės nuosavybėn turtą yra teisinis pagrindas teisės aktų nustatyta tvarka Nekilnojamojo turto registre registruoti savivaldybės nuosavybės teises į pagal šį įstatymą jų nuosavybėn priskirtą valstybės nekilnojamąjį turtą. Savivaldybių tarybų sprendimų projektai dėl savivaldybių nuosavybėn perimamo turto ne vėliau kaip prieš vieną mėnesį iki jų svarstymo savivaldybės tarybos posėdyje, paskelbiami viešai savivaldybės interneto svetainėje.

	3. Kokių pozityvių rezultatų laukiama.

	Perimti Jurbarko rajono savivaldybės nuosavybėn turtą savarankiškosioms savivaldybės vietinės reikšmės kelių ir gatvių priežiūros, taisymo, tiesimo ir saugaus eismo organizavimo funkcijoms atlikti, apskaitoje neregistruotą tačiau  savivaldybės faktiškai valdomą nekilnojamąjį turtą - susisiekimo komunikacijų statinius – gatves, esančias Jurbarko rajono savivaldybės teritorijoje, pagal pridedamą priedą.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra

	5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.

	Nėra

	6. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.
Nėra

	7. Ar reikalingas projekto antikorupcinis vertinimas
Tai individualaus pobūdžio akto projektas, todėl antikorupcinis vertinimas nereikalingas.

	8. Projekto iniciatorius, autorius ar autorių grupė.

	Infrastruktūros ir turto skyrius

	9. Kiti, autorių nuomone, reikalingi pagrindimai ir paaiškinimai.
Nėra

	10. Sprendimas įteikiamas (kam ir kiek egz.)
1 egz. Infrastruktūros ir turto skyriui



Parengė
Jolita Matulienė

